*For sjøhelten, se Peter Wessel Tordenskiold, for skip med dette navnet, Tordenskjold (andre betydninger)*
Sjøhelten Peter Wessel Tordenskiold. Malt av: Balthasar Denner 
Våpenskjoldet til Peter Tordenskiold og hans nevø Johan Christopher Tordenskiold.
**Tordenskiold** var navnet på to beslektede familier i den danske og den norske adel.

Tordenskiold I
--------------

Peter Jansen Wessel var en sjøhelt som for sitt heltemot ble adlet under navnet *Tordenskiold*. Det skjedde ved adelsbrev av den 24. februar 1716. Peter Tordenskiold døde i ung alder og uten barn, og med ham opphørte denne adelsverdigheten.

Forøvrig ble Peter Tordenskiolds bror Caspar Jansen Wessel i 1720 adlet under navnet *von Wessel*.

Tordenskiold II
---------------

Peter Tordenskiolds nevø Johan Christopher Christophersen Wessel (f. den 4. juli 1727, † den 6. februar 1793), som var sønnen til Christopher Jansen Wessel og Karen Nielsdatter Bie, ble i 1761 adlet med det samme navn og våpen som sin farbror. Han ble gift og fikk etterkommere, blant andre ritmester Peter Tordenskiold, som i henhold til adelsloven av 1821 valgte å bevise sitt adelskap for Stortinget.

Våpenskjold
-----------

Begge familiene hadde et våpenskjold som ble tildelt ved adlingen og som heraldisk kan beskrives ("blasoneres") slik:

Skjoldet firedelt, første felt blått med en gull tordenkile (henspiller på navnet), annet felt rødt med en sølv flakt ørn (erobringen av det svenske skipet «Hvita Örn»), tredje felt rødt med to krysslagte kanoner fulgt av tre kuler (det dansk-norske «løsen», d.v.s. saluttsignal), alt i gull, og fjerde felt gull med en opprett blå løve som holder et sverd. På hjelmen er hjelmtegnet en sølv ørnefot som holder en tordenkile, mellom to flaggstenger, hvert med et Dannebrogsflagg med splitt under en Dannebrogsvimpel. Om halsen på hjelmen henger et gull halssmykke festet i et blått bånd.

Før adlingen brukte Peter Wessel et segl med et våpen som i skjoldet har den opprette løven som holder et sverd.

Skjoldet i våpenet benyttes av Sjøforsvarets skole KNM Tordenskjold. Ørnefeltet i våpenskjoldet har inspirert Holmestrands kommunevåpen.

Se også
-------

* Danske adelsslekter
* Norske adelsslekter

Litteratur
----------

* Store norske leksikon: Peter Wessel Tordenskiold
* Store norske leksikon: Peter Wessel Tordenskiold – utdypning
* Anders Thiset og P.L. Wittrup: *Nyt dansk Adelslexikon*, København 1904
* Sven Tito Achen: *Danske adelsvåbener*, København 1973

Referanser
----------

1. ↑  Tore Vigerust: Adelskomitéens innstilling og Stortingets beslutning i saken angående anmeldelser og reklamasjoner av adelige rettigheter, juli 1824 Arkivert 23. oktober 2015 hos Wayback Machine.

| * v
* d
* r
Norske adelsslekter som valgte å bevise sitt adelskap for Stortinget i 1824 |
| --- |
| Grevelige slekter | Trampe **·** Wedel-Jarlsberg |
| Friherrelige slekter | Hoff-Rosencrone **·** Løvenskiold **·** Wedel-Jarlsberg |
| Adelige slekter | Anker **·** de Falsen **·** Grüner **·** de Gyldenpalm **·** Hauch **·** de Kløcker **·** Knagenhjelm **·** Løvenskiold **·** von Munthe af Morgenstierne **·** Roepstorff **·** de Schouboe **·** Tordenskiold |

| * v
* d
* r
Danske og norske slektsnavn som begynner med Torden- |
| --- |
| Tordenskiold **·** Tordenstjerne |

| * v
* d
* r
Danske og norske slektsnavn som slutter med -skiold |
| --- |
| Arentskiold **·** Blixenskiold **·** Castenskiold **·** Grevenkop-Castenskiold **·** Danneskiold-Laurvig **·** Danneskiold-Løvendal **·** Danneskiold-Samsøe **·** Falkenskiold **·** Holmskiold **·** Kiærskiold **·** Kragenskiold **·** Lohenskiold **·** Løvenskiold **·** Svanenskiold **·** Tordenskiold **·** Werenskjold **·** Wormskiold |